CELEX: 62015TN0147
Language: el
Date: 2015-03-30 00:00:00
Title: Υπόθεση T-147/15: Προσφυγή της 30ής Μαρτίου 2015 — Τσεχική Δημοκρατία κατά Επιτροπής

29.6.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 213/38
            
         Προσφυγή της 30ής Μαρτίου 2015 — Τσεχική Δημοκρατία κατά Επιτροπής
   (Υπόθεση T-147/15)
   (2015/C 213/63)
   Γλώσσα διαδικασίας: η τσεχική
   
      Διάδικοι
   
   
      Προσφεύγουσα: Τσεχική Δημοκρατία (εκπρόσωποι: M. Smolek, T. Müller, J. Očková και J. Vláčil)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση BUDG/B/3/RDL D(15)217973 της Επιτροπής, της 20ής Ιανουαρίου 2015, με την οποία απορρίφθηκε η αίτηση απαλλαγής από την υποχρέωση αποδόσεως ιδίων πόρων ποσού 5 3 9 76  340,00 κορονών Τσεχίας (CZK) κατ’ εφαρμογήν του άρθρου 17, παράγραφος 2, του κανονισμού (ΕΚ, Ευρατόμ) 1150/2000 του Συμβουλίου (1)·
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει δύο λόγους.
   
            
               1.
            
            
               Με τον πρώτο λόγο ακυρώσεως προβάλλεται παράβαση του άρθρου 17, παράγραφοι 1 και 2, του κανονισμού 1150/2000
               
                           —
                        
                        
                           Η προσφεύγουσα υποστηρίζει συναφώς ότι η Επιτροπή, εκδίδοντας την προσβαλλόμενη απόφαση, παρέβη το άρθρο 17, παράγραφοι 1 και 2, του κανονισμού 1150/2000 του Συμβουλίου, επειδή εσφαλμένως έκρινε ότι η Τσεχική Δημοκρατία δεν είχε λάβει όλα τα αναγκαία μέτρα για να αποδώσει ίδιους πόρους της Ένωσης στην Επιτροπή και ζητεί την απόδοση ποσού που δεν μπορεί να εισπραχθεί για λόγους πέραν της ευθύνης της Τσεχικής Δημοκρατίας.
                        
                     
         
            
               2.
            
            
               Με τον δεύτερο λόγο ακυρώσεως προβάλλεται παράβαση του άρθρου 41 του Χάρτη των Θεμελιωδών Δικαιωμάτων της Ευρωπαϊκής Ένωσης και προσβολή των δικαιωμάτων άμυνας της Τσεχικής Δημοκρατίας
               
                           —
                        
                        
                           Η προσφεύγουσα υποστηρίζει συναφώς ότι η Επιτροπή, εκδίδοντας την προσβαλλόμενη απόφαση, παρέβη το άρθρο 41 του Χάρτη των Θεμελιωδών Δικαιωμάτων της Ευρωπαϊκής Ένωσης και προσέβαλε τα δικαιώματα άμυνας της Τσεχικής Δημοκρατίας, επειδή δεν έδωσε στη Τσεχική Δημοκρατία τη δυνατότητα να διατυπώσει λυσιτελώς και αποτελεσματικώς τις απόψεις της.
                        
                     
         
      (1)  Κανονισμός (ΕΚ, Ευρατόμ) 1150/2000 του Συμβουλίου, της 22ας Μαΐου 2000, για την εφαρμογή της απόφασης 94/728/ΕΚ, Ευρατόμ για το σύστημα των ιδίων πόρων των Κοινοτήτων (ΕΕ 2000, L 130, σ. 1).